Natalia Ciobanu, specialist cu 18 ani de experiență în sustenabilitate, se alătură Indicathor ESG
Indicathor ESG, prima platformă din România și printre puținele din Europa de Est certificată oficial de Global Reporting Initiative (GRI), pentru respectarea celor mai înalte standarde internaționale de raportare a sustenabilității, își extinde capabilitățile după cooptarea în proiect a Nataliei Ciobanu, specialist în sustenabilitate, cu peste 18 ani de experiență, potrivit unui comunicat emis redacției. Astfel, această decizie marchează un pas important în evoluția platformei, de la un instrument dedicat raportării ESG, către o soluție integrată, capabilă să sprijine companiile nu doar în conformarea cu reglementările, ci și în dezvoltarea strategiilor lor de sustenabilitate.